nb da da da da nb nb da da da da da da da da da nb en en
Se Svanholm i DR 2 på lørdag kl. 20.00 - Svanholm Cricketklub
Torsdag d. 26. januar 2017 kl. 19:49 af Henrik Pfaff
Før jul besøgte DR 2 os en mandag aften, hvor de blev vist rundt i klubhuset og fik fortalt dets historie. Bagefter var de i Schneekloth-Hallen og optog nogle sekvenser af træningen og fik sig en længere snak med Saad Ahmad, Shabaz Shazad og formanden.
Det hele som en del af en længere historie om Brøndby Kommune og andre kommuner med et blakket ry i medierne, hvor formålet er at få afkræftet deres dårlige rygte og få givet et billede at dagligdagen for de mennesker, der bor der – og de ting, der sker. Vi forstod, at DR2 folkene kom fra Aarhus-redaktionen – og vi gætter på, at når der laves positive historier, så er det ikke noget for journalisterne i København.
De havde først været oppe på Brøndby kommune for at få lidt inspiration til besøget. Tilrettelæggeren Jeppe Barsøe fortalte os, at borgmester og kommunaldirektøren umiddelbart ikke så særlig lykkelige ud, da de havde erfaring for, at hver eneste gang, journalister ville lave ting om Brøndby, så var det for at fortælle noget negativt.
Da Barsøe fortalte, at DR2s formål var det stik modsatte og over 4-5 lørdage give positive billeder af kommuner og bydele, der ellers altid ”får kniven” i medierne, så fik ansigtsudtrykkene et andet udseende hos borgmester og kommunaldirektør – også blev de i øvrigt blandt andet sendt til os.
Og så skulle vi jo alligevel indledningsvist svare på, hvordan vi kunne holde det ud...... og svaret var naturligvis, at det kunne vi mere end sagtens
Vi bringer mailen fra DR2s tilrettelægger Jeppe Barsøe til os om på lørdag
Hej Søren og Søren
Tak for sidst ifm. optagelserne til programmet om Brøndby, som er kommet til at hedde ”Vi elsker Brøndby”. Programmet er blevet rigtig godt, synes vi selv – og er klar til at blive sendt på LØRDAG D. 28/1-17 KL. 20 på DR2.Hvis ikke I når at fange det i tv, vil det ligge på dr.dk i en måneds tid, tror jeg.
Jeg synes, I giver et vigtigt og interessant indblik i jeres verden i programmet. Jeg har ikke kontaktoplysninger på drengene, så måske vil I informere dem? Tusind tak for jeres tid, og jeg håber, I kan lide programmet.